Nogometna reprezentacija Sjeverne Makedonije
Nogometna reprezentacija Sjeverne Makedonije predstavlja državu Sjevernu Makedoniju u međunarodnim takmičenjima u nogometu, i pod kontrolom je Nogometne federacije Makedonije (FFM). Reprezentacija igra kao domaćin na Areni "Filip II Makedonski" u Skoplju, koja može primiti 30.000 gledalaca. Boja dresova je crvena (domaći dres) i žuta (gostujući dres). Prvu utakmicu odigrala je 1993. poslije raspada SFRJ, čija je članica bila Republika Makedonija. Utakmica je odigrana protiv nogometne reprezentacije Slovenije u Kranju 13. oktobra. U prvoj historijskoj utakmici nogometna reprezentacija Makedonije nastupila je u sljedećem sastavu: Boban Babunski, Zoran Boškovski, Goran Georgievski, Kire Grozdanov, Čedomir Jovanovski, Zoran Jovanovski, Dragan Kanatlarovski, Ljupčo Markovski, Nedžmedin Memedi, Sašo Miloševski, Vančo Micevski, Zoran Micevski, Toni Micevski, Ilija Najdoski, Darko Pančev. Najubjedljivija pobjeda ostvarena je protiv Lihtenštajna, 1:11. Igrač sa najviše golova je Goran Pandev (26). Igrač s najviše nastupa je Goce Sedloski sa 100 nastupa.